CELEX: 32021D0936
Language: hr
Date: 2021-06-03 00:00:00
Title: Provedbena odluka Komisije (EU) 2021/936 оd 3. lipnja 2021. o usklađenim normama za kućanske perilice rublja i kućanske perilice-sušilice rublja izrađenima za potrebe Uredbe (EU) 2019/2023 i Delegirane uredbe (EU) 2019/2014

10.6.2021   
               
               
                  HR
               
               
                  Službeni list Europske unije
               
               
                  L 204/42
               
            
         PROVEDBENA ODLUKA KOMISIJE (EU) 2021/936
         оd 3. lipnja 2021.
         o usklađenim normama za kućanske perilice rublja i kućanske perilice-sušilice rublja izrađenima za potrebe Uredbe (EU) 2019/2023 i Delegirane uredbe (EU) 2019/2014
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 9. stavkom 2. Direktive 2009/125/EZ Europskog parlamenta i Vijeća (2) države članice smatraju da je proizvod na koji su primijenjene usklađene norme, čiji su referentni brojevi objavljeni u Službenom listu Europske unije, sukladan svim odgovarajućim zahtjevima primjenljive provedbene mjere na koju se takve norme odnose. U članku 4. Uredbe Komisije (EU) 2019/2023 (3) i njezinom Prilogu III. utvrđuju se relevantni zahtjevi u pogledu mjerenja i izračuna za kućanske perilice rublja i kućanske perilice-sušilice rublja.
                  
               
                     (2)
                  
                  
                     U skladu s člankom 13. Uredbe (EU) 2017/1369 Europskog parlamenta i Vijeća (4), nakon donošenja delegiranog akta na temelju članka 16. te uredbe kojim se utvrđuju posebni zahtjevi za označivanje, Komisija u Službenom listu Europske unije objavljuje upućivanja na usklađene norme koje ispunjavaju relevantne zahtjeve mjerenja i izračuna iz delegiranog akta. Ako se tijekom ocjenjivanja usklađenosti proizvoda primjenjuju takve usklađene norme, za model se pretpostavlja da je usklađen s relevantnim zahtjevima mjerenja i izračuna iz delegiranog akta. U članku 3. Delegirane uredbe Komisije (EU) 2019/2014 (5) i njezinom Prilogu IV. utvrđuju se zahtjevi u pogledu mjerenja i izračuna za kućanske perilice rublja i kućanske perilice-sušilice rublja.
                  
               
                     (3)
                  
                  
                     Provedbenom odlukom C(2020) 4329 (6) Komisija je Europskom odboru za normizaciju (CEN), Europskom odboru za elektrotehničku normizaciju (Cenelec) i Europskom institutu za telekomunikacijske norme (ETSI) podnijela zahtjev za reviziju postojećih usklađenih normi za kućanske perilice posuđa, kućanske perilice rublja i kućanske perilice-sušilice rublja za potrebe uredbi (EU) 2019/2022 i (EU) 2019/2023 te delegiranih uredbi (EU) 2019/2017 i (EU) 2019/2014.
                  
               
                     (4)
                  
                  
                     Cenelec je na temelju zahtjeva iz Provedbene odluke C(2020) 4329 preispitao usklađene norme EN 60456:2016 i EN 50229:2015 kako bi se uzeo u obzir tehnički i znanstveni napredak. Rezultat je donošenje izmjene EN 60456:2016/A11:2020 i nove usklađene norme EN IEC 62512:2020, kako je izmijenjena normom EN IEC 62512:2020/A11:2020.
                  
               
                     (5)
                  
                  
                     Komisija je zajedno s Cenelec-om ocijenila jesu li usklađene norme EN 60456:2016, kako je izmijenjena normom EN 60456:2016/A11:2020, i EN IEC 62512:2020, kako je izmijenjena normom EN IEC 62512:2020/A11:2020, u skladu sa zahtjevom iz Provedbene odluke C(2020) 4329.
                  
               
                     (6)
                  
                  
                     Usklađene norme EN 60456:2016, kako je izmijenjena normom EN 60456:2016/A11:2020, i EN IEC 62512:2020, kako je izmijenjena normom EN IEC 62512:2020/A11:2020, ispunjavaju zahtjeve koje im je cilj obuhvatiti i koji su navedeni u Uredbi (EU) 2019/2023 i Delegiranoj uredbi (EU) 2019/2014.
                  
               
                     (7)
                  
                  
                     Točke ZA.4.9. i ZA.4.10. usklađenih normi EN 60456:2016 i EN IEC 62512:2020 trebalo bi isključiti iz objave jer se u tim točkama upućuje na primjenu europskih normizacijskih dokumenata CLC/TS 50577 i CLC/TS 50707:2019. Upućivanje na europske normizacijske dokumente u usklađenoj normi nije u skladu s prirodom usklađenih normi. Europski normizacijski dokumenti i usklađene norme, kako su definirani u članku 2. točkama 1. i 2. Uredbe (EU) br. 1025/2012, dva su različita instrumenta s različitim namjenama. Takvo upućivanje u suprotnosti je i sa zahtjevom iz Provedbene odluke C(2020) 4329, koji se odnosi samo na usklađene norme.
                  
               
                     (8)
                  
                  
                     Stupac „Napomene/bilješke*” u tablici ZZA.1 usklađenih normi EN 60456:2016 i EN IEC 62512:2020 za potrebe Delegirane uredbe (EU) 2019/2014 i stupac „Napomene/bilješke*” u tablici ZZB.1 tih normi za potrebe Uredbe (EU) 2019/2023 trebali bi biti isključeni iz objave zbog neusklađenosti tih stupaca sa zahtjevima u glavnom normativnom dijelu normi i zbog pravne nesigurnosti koja proizlazi iz tumačenja pravnih učinaka pretpostavke sukladnosti iz bilješke za te stupce.
                  
               
                     (9)
                  
                  
                     Stoga je primjereno u Službenom listu Europske unije uz ograničenje objaviti upućivanje na usklađene norme EN 60456:2016, kako je izmijenjena normom EN 60456:2016/A11:2020, i EN IEC 62512:2020, kako je izmijenjena normom EN IEC 62512:2020/A11:2020.
                  
               
                     (10)
                  
                  
                     Usklađena norma EN 60456:2016, kako je izmijenjena normom EN 60456:2016/A11:2020, zamjenjuje usklađene norme EN 60456:2016 i EN 60704-2-4:2012, objavljene u Komunikaciji Komisije 2016/C 416/01 (7). Usklađena norma EN IEC 62512:2020, kako je izmijenjena normom EN IEC 62512:2020/A11:2020, zamjenjuje usklađenu normu EN 50229:2015, kako je ispravljena normom EN 50229:2015/AC:2016, objavljenu u Komunikaciji Komisije 2016/C 416/02 (8). Stoga je primjereno te Komunikacije staviti izvan snage.
                  
               
                     (11)
                  
                  
                     Sukladnost s usklađenom normom stvara pretpostavku sukladnosti s odgovarajućim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanja na usklađene norme za kućanske perilice rublja i kućanske perilice-sušilice rublja izrađene za potrebe Delegirane uredbe (EU) 2019/2014 navedena u Prilogu I. ovoj Odluci objavljuju se u Službenom listu Europske unije uz ograničenje.
            Upućivanja na usklađene norme za kućanske perilice rublja i kućanske perilice-sušilice rublja izrađene za potrebe Uredbe (EU) 2019/2023 navedena u Prilogu II. ovoj Odluci objavljuju se u Službenom listu Europske unije uz ograničenje.
         
         
            Članak 2.
            Komunikacije 2016/C 416/01 i 2016/C 416/02 stavljaju se izvan snage.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 3. lipnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2009/125/EZ Europskog parlamenta i Vijeća od 21. listopada 2009. o uspostavi okvira za utvrđivanje zahtjeva za ekološki dizajn proizvoda koji koriste energiju (SL L 285, 31.10.2009., str. 10.).
         
            (3)  Uredba Komisije (EU) 2019/2023 оd 1. listopada 2019. o utvrđivanju zahtjeva za ekološki dizajn kućanskih perilica rublja i kućanskih perilica-sušilica rublja u skladu s Direktivom 2009/125/EZ Europskog parlamenta i Vijeća, o izmjeni Uredbe Komisije (EZ) br. 1275/2008 te o stavljanju izvan snage Uredbe Komisije (EU) br. 1015/2010 (SL L 315, 5.12.2019., str. 285.).
         
            (4)  Uredba (EU) 2017/1369 Europskog parlamenta i Vijeća od 4. srpnja 2017. o utvrđivanju okvira za označivanje energetske učinkovitosti i o stavljanju izvan snage Direktive 2010/30/EU (SL L 198, 28.7.2017., str. 1.).
         
            (5)  Delegirana uredba Komisije (EU) 2019/2014 оd 11. ožujka 2019. o dopuni Uredbe (EU) 2017/1369 Europskog parlamenta i Vijeća u pogledu označivanja energetske učinkovitosti kućanskih perilica rublja i kućanskih perilica-sušilica rublja te o stavljanju izvan snage Delegirane uredbe Komisije (EU) br. 1061/2010 i Direktive Komisije 96/60/EZ (SL L 315, 5.12.2019., str. 29.).
         
            (6)  Provedbena odluka Komisije C(2020) 4329 od 1. srpnja 2020. o zahtjevu za normizaciju upućenom Europskom odboru za normizaciju, Europskom odboru za elektrotehničku normizaciju i Europskom institutu za telekomunikacijske norme u pogledu zahtjeva za ekološki dizajn i označivanje energetske učinkovitosti kućanskih perilica posuđa, kućanskih perilica rublja i kućanskih perilica-sušilica rublja za potrebe uredbi Komisije (EU) 2019/2022 i (EU) 2019/2023 te delegiranih uredbi Komisije (EU) 2019/2017 i (EU) 2019/2014.
         
            (7)  Komunikacija Komisije u okviru provedbe Uredbe Komisije (EU) br. 1015/2010 o provedbi Direktive 2009/125/EZ Europskog parlamenta i Vijeća o zahtjevima za ekološki dizajn kućanskih perilica rublja, i Delegirane uredbe Komisije (EU) br. 1061/2010 o dopuni Direktive 2010/30/EU Europskog parlamenta i Vijeća u pogledu označivanja energetske učinkovitosti kućanskih perilica rublja (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 416, 11.11.2016., str. 1.).
         
            (8)  Komunikacija Komisije u okviru provedbe Direktive Komisije 96/60/EZ o provedbi Direktive Vijeća 92/75/EEZ u vezi s energetskim označivanjem kombiniranih perilica-sušilica rublja (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 416, 11.11.2016., str. 3.).
      
      
         
            PRILOG I.
            Usklađene norme izrađene za potrebe Delegirane uredbe (EU) 2019/2014
            
                        Broj
                     
                     
                        Upućivanje na normu
                     
                  
                        1.
                     
                     
                        EN 60456:2016
                        Perilice rublja za kućansku uporabu – metode mjerenja učinkovitosti
                        EN 60456:2016/A11:2020
                        Ograničenje: ova objava ne uključuje sljedeće dijelove norme:
                        
                                    (a)
                                 
                                 
                                    točke ZA.4.9. i ZA.4.10.;
                                 
                              
                                    (b)
                                 
                                 
                                    stupac „Napomene/bilješke*” u tablici ZZA.1.
                                 
                              
                  
                        2.
                     
                     
                        EN IEC 62512:2020
                        Električne perilice-sušilice rublja za kućansku uporabu – metode mjerenja učinkovitosti
                        EN IEC 62512:2020/A11:2020
                        Ograničenje: ova objava ne uključuje sljedeće dijelove norme:
                        
                                    (a)
                                 
                                 
                                    točke ZA.4.9. i ZA.4.10.;
                                 
                              
                                    (b)
                                 
                                 
                                    stupac „Napomene/bilješke*” u tablici ZZA.1.
                                 
                              
                  
      
      
         
            PRILOG II.
            Usklađene norme izrađene za potrebe Uredbe (EU) 2019/2023
            
                        Broj
                     
                     
                        Upućivanje na normu
                     
                  
                        1.
                     
                     
                        EN 60456:2016
                        Perilice rublja za kućansku uporabu – metode mjerenja učinkovitosti
                        EN 60456:2016/A11:2020
                        Ograničenje: ova objava ne uključuje sljedeće dijelove norme:
                        
                                    (a)
                                 
                                 
                                    točke ZA.4.9. i ZA.4.10.;
                                 
                              
                                    (b)
                                 
                                 
                                    stupac „Napomene/bilješke*” u tablici ZZB.1.
                                 
                              
                  
                        2.
                     
                     
                        EN IEC 62512:2020
                        Električne perilice-sušilice rublja za kućansku uporabu – metode mjerenja učinkovitosti
                        EN IEC 62512:2020/A11:2020
                        Ograničenje: ova objava ne uključuje sljedeće dijelove norme:
                        
                                    (a)
                                 
                                 
                                    točke ZA.4.9. i ZA.4.10.;
                                 
                              
                                    (b)
                                 
                                 
                                    stupac „Napomene/bilješke*” u tablici ZZB.1.